**La sat veșnicia moare-n fiecare zi**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viitor vândut în vorbe

și trecut scos la mezat

albatros ieșit din ciorbe

timp rănit taman la sat

Trecut scos iar la mezat

și prezent bucșit cu bube

îngeri scoși vai la arat

ulii dresând doar hulube

Prezent burdușit cu bube

albatros plutind în ciorbe

unde este al meu nume

viitor vândut în vorbe

Și trecut scos la mezat

viața mea moarte la sat

Costel Zăgan, CEZEISME II